ดาวโจนส์ปิดลบ 27.88 จุด
หุ้นดาวโจนส์ปิดลบ27.88ที่28,239.28จุดหลังราคาหุ้น"เฟดเอ็กซ์"ทรุดฉุดหุ้นกลุ่มขนส่งร่วง น้ำมันลด1เซนต์ปิด60.39$ทอง-1.9$=1,478.70$
19 ธ.ค. 2562

หุ้นดาวโจนส์ปิดลบ27.88ที่28,239.28จุดหลังราคาหุ้น"เฟดเอ็กซ์"ทรุดฉุดหุ้นกลุ่มขนส่งร่วง น้ำมันลด1เซนต์ปิด60.39$ทอง-1.9$=1,478.70$
ดัชนีเฉลี่ยอุตสาหกรรมดาวโจนส์ปิดที่ 28,239.28 จุด ลดลง 27.88 จุด หรือ -0.10% ขณะที่ดัชนี S&amp;P500 ปิดที่ 3,191.14 จุด ลดลง 1.38 จุด หรือ -0.04% ส่วนดัชนี Nasdaq ปิดที่ 8,827.73 จุด เพิ่มขึ้น 4.38 จุด หรือ +0.05%
สัญญาน้ำมันดิบ WTI ส่งมอบเดือนม.ค. ลดลง 1 เซนต์ ปิดที่ 60.93 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ. เพิ่มขึ้น 7 เซนต์ ปิดที่ 66.17 ดอลลาร์/บาร์เรล
สัญญาทองคำตลาด COMEX (Commodity Exchange) ส่งมอบเดือนก.พ. ลดลง 1.9 ดอลลาร์ หรือ 0.13% ปิดที่ 1,478.70 ดอลลาร์/ออนซ์
ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (18 ธ.ค.) หลังจากราคาหุ้นเฟดเอ็กซ์ ซึ่งเป็นผู้ให้บริการด้านการขนส่งรายใหญ่ของสหรัฐ ดิ่งลงกว่า 10% อันเนื่องมาจากการที่บริษัทปรับลดแนวโน้มผลประกอบการในปีงบการเงิน 2563 ทั้งนี้ การร่วงลงของหุ้นเฟดเอ็กซ์ได้ฉุดราคาหุ้นของบริษัทอื่นๆในกลุ่มขนส่งดิ่งลงด้วย